CELEX: 32016R0330
Language: lt
Date: 2016-03-08 00:00:00
Title: 2016 m. kovo 8 d. Komisijos įgyvendinimo reglamentas (ES) 2016/330, kuriuo pagal Reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, 2017–2019 m. laikinai sustabdomas muitų tarifų lengvatų, siejamų su tam tikrais BLS skyriais, taikymas tam tikroms BLS lengvatomis besinaudojančioms šalims

9.3.2016   
            
            
               LT
            
            
               Europos Sąjungos oficialusis leidinys
            
            
               L 62/9
            
         KOMISIJOS ĮGYVENDINIMO REGLAMENTAS (ES) 2016/330
   2016 m. kovo 8 d.
   kuriuo pagal Reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, 2017–2019 m. laikinai sustabdomas muitų tarifų lengvatų, siejamų su tam tikrais BLS skyriais, taikymas tam tikroms BLS lengvatomis besinaudojančioms šalims
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 8 straipsnio 3 dalį,
   kadangi:
   
               (1)
            
            
               Reglamento (ES) Nr. 978/2012 8 straipsnio 1 dalyje nustatyta, kad muitų tarifų lengvatų pagal bendrosios lengvatų sistemos (toliau – BLS) bendrąją priemonę taikymas BLS skyriaus produktams, kurių kilmės šalis yra BLS lengvatomis besinaudojanti šalis, laikinai sustabdomas, kai vidutinė tokių produktų importo iš tos BLS lengvatomis besinaudojančios šalies į Sąjungą vertė per trejus metus iš eilės viršija to reglamento VI priede išvardytas ribines vertes;
            
         
               (2)
            
            
               pagal Reglamento (ES) Nr. 978/2012 8 straipsnio 2 dalį ir remiantis 2009–2011 kalendorinių metų prekybos statistiniais duomenimis, Komisijos įgyvendinimo reglamentu (ES) Nr. 1213/2012 (2) nustatytas sąrašas produktų skyrių, su kuriais siejamų muitų tarifų lengvatų taikymas buvo laikinai sustabdytas nuo 2014 m. sausio 1 d. iki 2016 m. gruodžio 31 d.;
            
         
               (3)
            
            
               vadovaudamasi Reglamento (ES) Nr. 978/2012 8 straipsnio 3 dalimi, Komisija turėtų kas trejus metus persvarstyti tą sąrašą ir įgyvendinimo aktu laikinai sustabdyti muitų tarifų lengvatų taikymą arba jas pakartotinai nustatyti. Persvarstytasis sąrašas turėtų galioti trejus metus nuo 2017 m. sausio 1 d. Sąrašas grindžiamas 2015 m. rugsėjo 1 d. turimais 2012–2014 kalendorinių metų prekybos statistiniais duomenimis, atsižvelgiant į produktų importą iš BLS lengvatomis besinaudojančių šalių, nurodytų nuo tos datos taikomame Reglamento (ES) Nr. 978/2012 II priede. Tačiau neatsižvelgiama į produktų importo iš BLS lengvatomis besinaudojančių šalių, kurioms pagal Reglamento (ES) Nr. 978/2012 4 straipsnio 1 dalies b punktą nuo 2017 m. sausio 1 d. nebebus taikomos muitų tarifų lengvatos, vertę;
            
         
               (4)
            
            
               šiame reglamente nustatytos priemonės atitinka Bendrųjų muitų tarifų lengvatų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Produktų, priskiriamų BLS skyriams, su kuriais siejamų Reglamento (ES) Nr. 978/2012 7 straipsnyje nurodytų muitų tarifų lengvatų taikymas tam tikroms BLS lengvatomis besinaudojančioms šalims laikinai sustabdomas, sąrašas nustatomas šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d. iki 2019 m. gruodžio 31 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 303, 2012 10 31, p. 1.
   
      (2)  2012 m. gruodžio 17 d. Komisijos įgyvendinimo reglamentas (ES) Nr. 1213/2012, kuriuo pagal Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema, suspenduojamas muitų tarifų lengvatų taikymas tam tikrų BLS skyrių atžvilgiu tam tikroms BLS lengvatomis besinaudojančioms šalims (OL L 348, 2012 12 18, p. 11).
   
      PRIEDAS
      Sąrašas BLS skyrių, su kuriais siejamų Reglamento (ES) Nr. 978/2012 7 straipsnyje nurodytų muitų tarifų lengvatų taikymas tam tikrai BLS lengvatomis besinaudojančiai šaliai laikinai sustabdomas:
      
         
            A skiltis
         : šalies pavadinimas
      
         
            B skiltis
         : BLS skyrius (BLS reglamento 2 straipsnio j punktas)
      
         
            C skiltis
         : aprašymas
      
                  A
               
               
                  B
               
               
                  C
               
            
                  Indija
               
               
                  S-5
               
               
                  Mineraliniai produktai
               
            
                  S-6a
               
               
                  Neorganinės ir organinės cheminės medžiagos
               
            
                  S-11a
               
               
                  Tekstilės gaminiai
               
            
                  S-14
               
               
                  Perlai ir taurieji metalai
               
            
                  S-15a
               
               
                  Geležis, plienas ir gaminiai iš geležies ir iš plieno
               
            
                  S-15b
               
               
                  Netaurieji metalai (išskyrus geležį ir plieną), netauriųjų metalų gaminiai (išskyrus geležies ir plieno gaminius)
               
            
                  S-17b
               
               
                  Variklinės transporto priemonės, dviračiai, orlaiviai ir erdvėlaiviai, laivai, valtys
               
            
                  Indonezija
               
               
                  S-1a
               
               
                  Gyvi gyvūnai ir gyvūniniai produktai, išskyrus žuvis
               
            
                  S-3
               
               
                  Gyvūniniai ar augaliniai riebalai, taukai ir vaškas
               
            
                  Kenija
               
               
                  S-2a
               
               
                  Gyvi augalai ir gėlininkystės produktai
               
            
                  Ukraina
               
               
                  R-17a
               
               
                  Geležinkelio arba tramvajaus transporto priemonės ir produktai
               
            
                  S-3
               
               
                  Gyvūniniai ar augaliniai riebalai, taukai ir vaškas